Source: https://bihorstiri.ro/baschetbalistii-de-la-csm-csu-oradea-intalnesc-duminica-echipa-din-pitesti-in-primul-joc-de-acasa-din-2019/
Timestamp: 2019-01-17 17:58:04+00:00

Document:
BihorStiri.ro Baschetbaliștii de la CSM CSU Oradea întâlnesc duminică echipa din Pitești, în primul joc de acasă din 2019 - BihorStiri.ro
ian. 12, 2019 Pop Florin Actualitate, Baschet, Sport 0 275 vizualizari
Formația CSM CSU Oradea va susține duminică primul joc de pe teren propriu din noul an. Bihorenii vor primi vizita echipei BCM U FC Argeș Pitești, într-un meci ce va conta pentru etapa a 14-a din Grupa valorică A a Ligii Naționale.
Programată la Arena Antonio Alexe, cu începere de la ora 18, partida va fi și ultima, pentru ambele formații în Grupa A, prima fază a campionatului.
Bihorenii se întorc acasă după ce în precedentele două etape au jucat în deplasare, pierzând la Sibiu și Cluj-Napoca. CSM CSU are 8-5 la general, respectiv 5-1 în partidele de pe teren propriu în actuala ediție de campionat. De cealaltă parte, formația din Pitești are o serie de trei victorii și un bilanț general de 6-7. Cele două formații sunt vecine în clasament, ocupând locurile 4 și 5.
În tur, la Pitești, CSM CSU Oradea a avut una dintre cele mai bune prestații din acest sezon și a reușit să se impună cu scorul de 101-81. Amintita partidă de la Pitești, desfășurată pe 17 noiembrie, a consemnat debutul lui Dragan Zekovic pentru formația orădeană. El a avut 3 puncte, 7 recuperări și un capac în 14 minute de joc.
De această dată însă, CSM CSU Oradea va fi lipsită de Sean Denison. Acesta se confruntă cu o problemă familială delicată ce necesită prezența în Canada. De asmenea, roș-albaștrii vor fi lipsiți la acest meci și de sfaturile lui Milan Mitrovic. Antrenorul asistent al echipei își va ispăși etapa de suspendare dictată de Comisia de Disciplină în urma descalificării sale în partida de la Cluj-Napoca. Mitrovic nu are voie să stea pe banca tehnică la acest meci.
Meciul de duminică, ora 18:00, de la Arena Antonio Alexe din Oradea, va fi transmis în direct de DigiSport 4.
arges, baschet, csm oradea, liga nationala
Doseanu se așteaptă la represalii împotriva sa după dezvăluirile făcute Marți se va redeschide Ștrandul Ioșia

References: CSM 
 CSM 
 CSM 
 CSM 
 CSM 
 csm